इसके निर्देशक आनन्द राय ने 2012 में कृष फिल्म को देखने और कुछ अमेरिकी सुपरहीरो जैसे, स्पाइडर-मैन, बैटमैन और सुपरमैन को देख कर इस फिल्म को बनाने के बारे में सोचा था, पर वो थोड़ा अलग किस्म का फिल्म बनाने की सोच रहे थे। वे एक बौने आदमी के नजरिए से किस प्रकार देखता है, उसी पर एक फिल्म बनाने का फैसला करते हैं।

फिल्म का शुरुआती नाम "कैटरीना मेरी जान" रखा गया था। लेकिन इसके निर्माताओं को लगा कि इस नाम से लोगों को गलतफहमी होगा कि फिल्म कैटरीना कैफ के बारे में है। इसके बाद निर्माताओं के बीच इसके नाम को लेकर काफी चर्चा हुई, जिसमें बौआ, बौना, बूटका, बंधुआ, और बटला जैसे नाम सोचे गए थे। अंत में "रेड चिलीज़ एंटरटेनमेंट" ने तीन नाम दर्ज करा लिए थे। अंत में इस फिल्म का नाम "ज़ीरो" रखने का फैसला किया गया। इस नाम की घोषणा जनवरी 2018 में की गई थी।

बॉलीवुड हंगामा ने इस फिल्म पर लगने वाले खर्च को लगभग ₹150 करोड़ बताया था। हालांकि आनन्द राय ने इस रिपोर्ट के आने के बाद बताया कि फिल्म का बजट इससे काफी बड़ा है, लेकिन अब तक बताए गए रकम से कम खर्च हुआ है, इस कारण रकम में बदलाव हो सकता है। अक्टूबर 2018 में निर्माण का कार्य खत्म हो चुका था, और फिल्म का बजट ₹200 करोड़ बताया गया था। इसकी कहानी लिखने वाले, हिमांशु शर्मा ने बताया कि ये एक प्रेम कहानी है।

कहानी
निर्माण
पात्र चुनाव
विकास